GiliGold/VAD_KnessetCorpus huggingface dataset:
חיים כץ: תציג את השם שלך.
<עמית שטאובר: חשבתי שאתה מכיר - - -
חיים כץ: מה זה מכיר?
חיים כץ: לזה שרושם פרוטוקולים.
חיים כץ: אחר כך יפתחו את הפרוטוקול יגידו שמישהו שדיבר ומי זה היה?
חיים כץ: אז תגיד 'חשבתי שאני מכיר'?
<עמית שטאובר: עורך דין עמית שטאובר מהלשכה המשפטית באוצר.
<עמית שטאובר: אני רוצה קודם כל להודות לוועדה וליושב ראש - - -
חיים כץ: אל תודה, תענה למה שהיא אומרת.
<עמית שטאובר: אני גם אענה.
<עמית שטאובר: שר האוצר מפרסם צו על פי הוראות חוק העסקת עובדי קבלן שירותים בגופים ציבוריים.
<עמית שטאובר: למעשה הצו מכיל רק את הוראות ההסכם הקיבוצי ואליו הוא מחויב ואליו גם הגופים הציבוריים מחויבים בשלמותם.
<עמית שטאובר: מי שמעיין בצו יכול לראות שהוא מכיל אחד לאחד את הוראות - - -
חיים כץ: אבל מה קורה עם הסכמים מיטיבים?
<עמית שטאובר: על הסכמים מיטיבים יש הוראה בחוק עצמו.
חיים כץ: שמה אומרת?
<עמית שטאובר: בחוק עצמו, סעיף 3 לחוק העסקת עובדים על ידי קבלני שירות בתחום השמירה והניקיון בגופים ציבוריים קובע ש'עובד של קבלן שירות בגוף ציבורי שחל לגביו מכוח דין, הסכם קיבוצי או חוזה עבודה תנאי עבודה המיטיב עמו לעומת תנאי עבודה - - -
חיים כץ: הוא עונה לך?
חיים כץ: מאה אחוז, אנחנו נעבור להקראה.
חיים כץ: רינה, תנהלי קצת את הדיון.
חיים כץ: (חילופי יו"ר – היו"ר רינה פרנקל)
<ענת מימון: (מקריאה): "צו העסקת עובדים על ידי קבלני שירות בתחומי השמירה והניקיון בגופים ציבוריים, התשע"ג-2013 "בתוקף סמכותי לפי סעיף 6 לחוק העסקת עובדים על ידי קבלני שירות בתחומי השמירה והניקיון בגופים ציבוריים, התשע"ג-2013 (להלן – החוק), באישור ועדת העבודה, הרווחה והבריאות של הכנסת, אני מצווה לאמור: "פרק א': פרשנות.
<ענת מימון: "הגדרות.
<ענת מימון: בצו זה – " "אחראי ניקיון" – מי שמתקיימים לגביו כל אלה: "(1) מתקיימים יחסי עובד ומעביד בינו לבין קבלן ניקיון; "(2) הוא אחראי על עובדי ניקיון, על פי האופן שבו הדבר מוגדר בחוזה שבין הגוף הציבורי לבין קבלן הניקיון; " "אחראי שמירה" – מי שמתקיימים לגביו כל אלה: "(1) מתקיימים יחסי עובד ומעביד בינו לבין קבלן שמירה; "(2) הוא אחראי על עובדי שמירה, על פי האופן שבו הדבר מוגדר בחוזה שבין הגוף הציבורי לבין קבלן השמירה.
<ענת מימון: " "הסכמי מסגרת עתידיים" – הסכמי המסגרת שייחתמו, מזמן לזמן, בעד התקופה שלאחר יום י"ח בטבת התשע"ג (31 בדצמבר 2012), בין המדינה ומעסיקים נוספים במגזר הציבורי לבין ההסתדרות, ובהם נקבעת מסגרת עלות תוספות השכר וההטבות הכספיות לתקופה הקבועה בכל הסכם, כפי שתוגדר באותם הסכמים; " "חוק פיצויי פיטורים" – חוק פיצויי פיטורים, התשכ"ג-1963; " "עבודת ניקיון" - עבודת ניקיון המבוצעת בעבור הגוף הציבורי לפי החוזה שבינו לבין קבלן ניקיון; " "עובד ניקיון" – מי שמתקיימים יחסי עובד ומעביד בינו לבין קבלן ניקיון, אשר מועסק בעבודת ניקיון ולגבי אותה עבודה בלבד, לרבות אם אינה מבוצעת בחצרי הגוף הציבורי; " "עובד שמירה" – מי שמתקיימים יחסי עובד ומעביד בינו לבין קבלן שמירה, אשר מועסק בעבודת שמירה ולגבי אותה עבודה בלבד, לרבות אם אינה מבוצעת בחצרי הגוף הציבורי; " "עבודת שמירה" – עבודת שמירה המבוצעת בעבור הגוף הציבורי לפי חוזה שבינו לבין קבלן השמירה; " "קבלן ניקיון" – קבלן שירות בתחום הניקיון; " "קבלן שמירה" – קבלן שירות בתחום השמירה והאבטחה; " "קצובת נסיעה" – השתתפות קבלן השירות בהוצאות הנסיעה של העובד לעבודה וממנה; " "שנה" – שנת כספים.
<ענת מימון: "פרק ב': תנאי עבודה בתחום הניקיון "שכר.
<ענת מימון: 2.
<ענת מימון: על עובד של קבלן שירות בגוף ציבורי בתחום הניקיון יחולו תנאי השכר שלהלן: "(1) לגבי עובד ניקיון המועסק במשרה מלאה – שכר חודשי בסך של 4,646.25 שקלים חדשים; "(2) לגבי אחראי ניקיון המועסק במשרה מלאה – שכר חודשי בסך של 4,852.75 שקלים חדשים; "(3) לגבי עובד ניקיון או אחראי ניקיון המועסק במשרה חלקית, יחושב השכר החודשי יחסית לחלקיות משרתו.
<ענת מימון: "(4) לגבי עובד ניקיון או אחראי ניקיון המועסק לפי שכר שעה, יחושב השכר לשעה לפי חלוקת השכר החודשי למשרה מלאה, האמור בפסקה (1) או (2) לפי העניין, ב-186; "(5) השכר החודשי למשרה מלאה האמור בפסקה (1) או (2), יעודכן בשיעורי עלות תוספות השכר וההטבות הכספיות שייקבעו ויוגדרו מזמן לזמן בהסכמי מסגרת עתידיים, לפי המועדים שבהם תוקצה עלות זו לפי פריסתה של העלות; "(6) אם עלות תוספות השכר וההטבות הכספיות בהסכמי מסגרת עתידיים, כאמור בפסקה (5), הוקצתה בשירות המדינה להגדלה או לעדכון של תנאי עבודה אחרים הקבועים בצו זה, והדבר הביא להגדלה או לעדכון של ההטבות לעובדי קבלן הניקיון – תופחת העלות הנובעת מהגדלה או עדכון כאמור מהעדכון הקבוע בפסקה (5).
<ענת מימון: "מענק מצוינות.
<ענת מימון: 3.
<ענת מימון: קבלן ניקיון ישלם אחת לשנה מענק מצוינות (להלן – מענק), לעובדי ניקיון מצטיינים או לאחראי ניקיון מצטיינים לפי העניין, על יסוד אמות מידה שיקבע הגוף הציבורי בחוזה שבינו לבין קבלן הניקיון או בהוראות שייתן הגוף הציבורי לקבלן הניקיון, מזמן לזמן ולפי שיקול דעתו, ובכפוף לאמור להלן: "(1) הסכום הכולל של המענקים שישלם קבלן הניקיון בעד עבודת ניקיון שבוצעה בשל אותה התקשרות קבלנית יהיה כדלקמן: "(א) בעד חלק השנה שעד יום כ"ח בטבת התשע"ד (31 בדצמבר 2013) – 1% מבסיס השכר בתקופה שמיום תחילת עבודת הניקיון לפי חוזה ההתקשרות, אך לא לפני משכורות חודש ספטמבר 2013, ועד יום כ"ח בטבת התשע"ד (31 בדצמבר 2013).
<ענת מימון: "(ב) בעד שנת 2014 ובעד כל שנה לאחריה – 1% מבסיס השכר באותה שנה; "(ג) לעניין פסקאות משנה (א) ו-(ב) "בסיס השכר" – הסך הכולל של הרכיבים שלהלן ששילם קבלן השירות בעד עבודת ניקיון שבוצעה בתקופה שבעדה משולם המענק לעובדי הניקיון ולאחראי הניקיון שמעסיק אותו קבלן ניקיון, לשם מתן שירותי ניקיון הניתנים כולם במסגרת ההתקשרות הקבלנית שלפיה נעשית אותה עבודת ניקיון; "(1) השכר המחושב לפי סעיף 2; "(2) גמול בעד עבודה בשעות נוספות או ביום מנוחה אם העובד זכאי להם; "(3) קצובת נסיעה; "(2) התבצעה עבודת הניקיון רק בחלק משנה, יכלול בסיס השכר את התשלומים ששולמו באותו חלק בלבד; "(3) קבלן הניקיון יחלק בכל שנה את הסכום הכולל במלואו; "(4) עובד ניקיון ואחראי ניקיון יוכלו להיות זכאים למענק רק אם יועסקו בתקופה שבעדה משולם המענק, כולה או חלקה, לפי העניין, ובכפוף", זה צריך להיות או לעמידתם או לעמידה, עמית?
<עמית שטאובר: או?
<ענת מימון: זה צריך להיות 'ובכפוף לעמידה באמות המידה שייקבעו כאמור', או 'לעמידתם באמות המידה שייקבעו כאמור'.
<ענת מימון: (מקריאה): "(5) קבלן הניקיון ישלם את המענק, לעובדי הניקיון ולאחראי הניקיון שיימצאו זכאים לו, לא יאוחר ממשכורת חודש אפריל שלאחר תום השנה שבעדה או בעד חלקה, לפי העניין, משולם המענק; "(6) המענק שישולם כאמור בסעיף זה אינו מהווה שכר לכל דבר ועניין, לא יובא בחשבון לעניין פיצויי פיטורים או לחישוב ערך שעה ולא יבצעו בעדו הפרשות לקופת גמל לקבצה או לקרן השתלמות.
<ענת מימון: "הפרשות לקופת גמל לקצבה.
<ענת מימון: (א) ההפרשות בעד רכיבי השכר של עובדי ניקיון או אחראי ניקיון, לפי העניין, המובאים בחשבון לחישוב פיצויי פיטורים, לפי חוק פיצויי פיטורים ובעד רכיב דמי הבראה, יהיה כמפורט להלן: "(1) בעד תקופת עבודה החל ביום כ"ז באלול התשע"ד (1 בספטמבר 2013) – שיעור הפרשות קבלן הניקיון יעמוד על 7% לתגמולים ו-8.33% לפיצויים; השיעור הכולל להפרשות לתגמולים ולפיצויים הוא 15.33%; "(2) השיעור להפרשות לפיצויים 8.33%, כאמור בפסקה (1), יבוא במקום מלוא החבות בפיצויי פיטורים; לעניין זה יחולו כללי האישור הכללי שניתן לפי סעיף 14 לחוק פיצויי פיטורים, למעט הצורך בחתימה על הסכם בכתב; "(3) שיעור הפרשות העובד הוא 6.5% לתגמולים, אשר ינוכו ממשכורתו; "(4) בעד תקופת עבודה החל ביום כ"ו באלול התשע"ג (1 בספטמבר 2013) שיעור הפרשות קבלן השירות בעד הגמול לעבודה בשעות נוספות או ביום המנוחה, אם העובד זכאי להם, הוא 7% לתגמולים ו-6% לפיצויים; שיעור הפרשות העובד הוא 6.5% לתגמולים, אשר ינוכו ממשכורתו; "(5) בעד תקופת עבודה החל ביום כ"ו באלול התשע"ד (1 בספטמבר 2013) שיעור הפרשות קבלן השירות בעד קצובת נסיעה הוא 5% לתגמולים; שיעור הפרשות העובד הוא 5% לתגמולים, אשר ינוכו ממשכורתו".
<ענת מימון: פה אנחנו מוסיפים פסקה (6) שלמעשה זו השלמה של סעיף שמצוי גם בהסכם ומופיע גם פה ולשון הפסקה שאנחנו מוסיפים: "(6) אם יחול בשירות המדינה שינוי בשיעור ההפרשות לרכיב תגמולים, בעד הרכיבים המפורטים בפסקאות (1), (3), (4) ו-(5), יחול שינוי זה גם לגבי עובד ניקיון או אחראי ניקיון החל במועד שבו יחול השינוי בשירות המדינה; בפסקה זו "שינוי" – שינוי רוחבי אשר יחול לגבי העובדים בשירות המדינה שמשכורתם מחושבת לפי הסכמים קיבוציים בדירוגים המיוצגים על ידי הסתדרות העובדים הכללית החדשה".
<ענת מימון: זה בעצם אומר שאם יהיו שינויים בהפרשות לקופות גמל שיוחלו מכוח ההסכם אז גם מכוח הצו השינויים האלה אמורים לחול.
<עמית שטאובר: זה רשום גם בהסכם וכעת זה גם רשום בצו.
<ענת מימון: (מקריאה): "קרן השתלמות.
<ענת מימון: 5.
<ענת מימון: (א) בעד תקופת עבודה החל ביום כ"ו באלול התשע"ג (1 בספטמבר 2013) קבלן הניקיון מחויב להפריש בעד עובד ניקיון שהצטרף לקרן השתלמות תשלומים חודשיים לקרן השתלמות, החל ביום שבו זכאי להפרשות כאמור עובד המדורג בדירוג המנהלי או עובד מקביל המועסק באותו מקום עבודה; כל עובד ניקיון יהיה זכאי להצטרף לקרן השתלמות.
<ענת מימון: "(ב) שיעור הפרשות לקרן השתלמות יהיו כדלקמן: "(1) הפרשת קבלן הניקיון – 7.5% מהשכר המחושב לפי סעיף 2 וכן מדמי ההבראה; "(2) הפרשת העובד – 2.5% מהשכר המחושב לפי סעיף 2 וכן מדמי ההבראה, אשר ינוכו ממשכורתו על ידי קבלן הניקיון ויופקדו בקרן ההשתלמות.
<ענת מימון: "דמי הבראה.
<ענת מימון: 6. (א) בעד תקופת עבודה שמיום כ"ו באלול התשע"ג (1 בספטמבר 2013) קבלן הניקיון ישלם לעובד ניקיון ולאחראי ניקיון דמי הבאה לפי הטבלה שלהלן: "(ב) המחיר ליום הבראה הוא בסך של 423 שקלים חדשים; המחיר האמור יעודכן במועדים ובשיעורים שבהם מעודכן המחיר ליום הבראה בשירות המדינה, כמפורט בחוזרי הממונה על השכר והסכמי עבודה במשרד האוצר בעניין זה; אם עודכנו מספר ימי ההבראה הקבועים בטבלה שבפסקה 28.241 לתקשי"ר יחול עדכון זה גם לגבי עובדי הניקיון ואחראי הניקיון.
<ענת מימון: "(ג) עובד שעבד פחות מ-12 חודשים בשנה יהיה זכאי, בעד אותה שנה, לדמי הבראה חלקיים בעד החלק היחסי של השנה שבו עבד; עובד המועסק במשרה חלקית יהיה זכאי לדמי הבראה שיחושבו יחסית לחלקיות משרתו.
<ענת מימון: "(ד) דמי ההבראה ישולמו במסגרת חודש יוני ולא יאוחר ממשכורת חודש אוגוסט; התחיל העובד לעבוד לאחר תשלום דמי ההבראה ישולמו דמי ההבראה המגיעים לו במשכורת חודש דצמבר של אותה שנה.
<ענת מימון: "(ה) לעובד המועסק לפי שכר שעה ישולמו דמי הבראה כרכיב נפרד שישולם לצד שכר השעה ואשר יובא בחשבון בחישוב דמי החופשה ודמי המחלה; רכיב נפרד זה יחושב לפי הנוסחה שלהלן ולא יחול לגביו האמור בסעיפים קטנים (א) עד (ד); "מכפלה של A ו-B המחולקת ב-C.
<ענת מימון: "לעניין זה – "A – המחיר ליום הבראה, כפי שהוא מזמן לזמן, לפי סעיף קטן (א); "B – מספר ימי ההבראה שלהם זכאי העובד לפי שנות הוותק שלו כאמור בטבלה שבסעיף קטן (א); מועד עדכון הוותק יהיה לפי הכללים החלים, מזמן לזמן, בשירות המדינה לגבי עובדים המועסקים לפי שעה; "C – מספר שעות עבודה חודשיות לפי צו הרחבה – הסכם מסגרת, בדבר קיצור שעות העבודה כפול מספר חודשים בשנה = 2,232 (12 כפול 186).
<ענת מימון: עמית, אתה רוצה להגיד משהו לגבי דמי ההבראה?
<עמית שטאובר: באופן עקרוני דמי ההבראה, מכיוון שיש גופים שמשלמים דמי הבראה הם מחויבים לפי צו ההרחבה הכללי במשק לשלם דמי הבראה החל מחודש מאי, אם אינני טועה, עד משכורת חודש ספטמבר, בהוראות של הצו לתקופה שהחל מ-1 בספטמבר סכום דמי ההבראה שישולם הוא הסכום שנהוג במדינה, כלומר 423 שקלים זה הסכום העדכני, וכנ"ל גם לגבי מספר ימי הבראה, זה גם מספר ימי ההבראה שמפורטים בהוראות התקשי"ר לגבי עובדי המדינה.
<עמית שטאובר: לכן ככל שאותו גוף ציבורי צריך לשלם דמי הבראה, אם זה יהיה ב-2014, ביולי 2014, או באוגוסט 2014, הוא יצטרך לחשב את זה החל מספטמבר 2013 לפי הכללים החדשים.
<ענת מימון: (מקריאה): "סבסוד ארוחות במזנון במקום העבודה.
<ענת מימון: 7.
<ענת מימון: במקומות עבודה שבהם קיים מזנון המסובסד על ידי הגוף הציבורי יהיה עובד ניקיון ואחראי ניקיון, המבצעים את עבודתם בפועל באותו גוף ציבורי, רשאים לרכוש ארוחה באותו מזנון תמורת הסכום שאותו משלמים בעד אותה ארוחה עובדי הגוף הציבורי המועסקים באותו מקום עבודה.
<ענת מימון: "שי לחגים ומתנה בטובין.
<ענת מימון: 8.
<ענת מימון: (א) קבלן ניקיון יעניק לעובד ניקיון ולאחראי ניקיון שי לראש השנה וגם לחג הפסח (להלן – שי לחג) ובלבד שהם מועסקים בתחילת החודש שבו חל ערב ראש השנה או ערב פסח, לפי העניין, בהתאם להוראות הזכאות הנהוגות בגוף הציבורי.
<ענת מימון: "(ב) השי לחג יהיה בסך של 212.5 שקלים חדשים; סכום זה יעודכן לפי העדכונים שיחולו לגבי השתתפות המדינה בשי לחג המוענק לעובדים המועסקים בשירות המדינה ובאותם מועדים, כמפורט בחוזרי נציבות שירות המדינה בעניין זה, כפי שיהיו מזמן לזמן; השי לא יוענק בטובין או בשווה כסף (כגון: תלושי קנייה), אף אם כך הוא מוענק ליתר העובדים.
<ענת מימון: "(ג) אם מוענקים מתנה בטובין לעובדי הגוף הציבורי המועסקים באותו מקום עבודה, קבלן ניקיון יעניק לעובד ניקיון ולאחראי ניקיון מתנה בטובין בשווי השתתפות הגוף הציבורי לגבי עובדיו, כפי שיהיה מזמן לזמן, ובאותם מועדים שבהם היא ניתנת לעובדי הגוף הציבורי.
<ענת מימון: "(ד) האמור בסעיפים קטנים (א) עד (ג) יחול לגבי עובד המועסק במשרה מלאה; לגבי עובד אשר אינו מועסק במשרה מלאה הזכאות לשי לחג ואופן יחושבו והזכאות למתנה בטובין יהיו לפי הסעיפים הקטנים האמורים בהתאמות החלות לגבי עובדי הגוף הציבורי אשר אינם מועסקים במשרה מלאה.
<ענת מימון: "פרק ג': תנאי עבודה בתחום השמירה.
<ענת מימון: "תנאי עבודה בתחום השמירה.
<ענת מימון: 9.
<ענת מימון: פרק ב' יחול לגבי עובדי שמירה ואחראי שמירה; לעניין זה ייקרא פרק ב' כך שבמקום "עובד ניקיון" יבוא "עובד שמירה", ובמקום "אחראי ניקיון" יבוא "אחראי שמירה", במקום "קבלן ניקיון" יבוא "קבלן שמירה" ובמקום "עבודת ניקיון" תבוא "עבודת שמירה".
<סימה רמתי אסרף: אפשר לשאול שאלה?
<סימה רמתי אסרף: הסעיף לגבי ההבראה שהסברת, הכוונה שם היא לעובד שעתי ולא הכלל.
<סימה רמתי אסרף: שלא יתבלבלו, שהנוסחה היא לגבי עובד במשרה מלאה.
<ענת מימון: אבל כתוב 'לעובד המועסק לפי שכר שעה'.
<עמית שטאובר: לא, אם לא הובן, אני הסברתי את הסעיף בכללותו.
<סימה רמתי אסרף: הסברת, אבל לא התמקדת בעובד שעתי.
<עמית שטאובר: לא, ממש לא.
<סימה רמתי אסרף: דבר נוסף, מה קורה בתקופה בין ההסכם הקיבוצי שנחתם עם המדינה לבין הצו?
<עמית שטאובר: 12 במאי 2012.
<עמית שטאובר: הוראות החוק הן ברורות, החוק והצו והתוספת לחוק יחולו החל מה-1 בספטמבר 2013.
<עמית שטאובר: כמובן שאנחנו כפופים לפרסום הצו ברשומות, ככל שיהיה פרסום מאוחר יותר אז הצו ולכן גם הוראות החוק, בתנאים המועדפים לאותם עובדים, ייכנסו לתוקף מאוחר יותר.
<עמית שטאובר: כוונתנו להכניס את הצו לתוקף ב-1 בספטמבר לפי דרישות החוק.
<קריאה: רטרואקטיבית.
<עמית שטאובר: מי דיבר על רטרואקטיבית?
<עמית שטאובר: אני לא מכיר רטרואקטיבית, אני חושב שהשאלה הזאת - - -
רינה פרנקל: השי ישולם על ראש השנה - - -
<עמית שטאובר: לגבי ראש השנה אני אענה.
<עמית שטאובר: לגבי שאלת הרטרואקטיביות, השאלה הזאת עלתה גם בזמנו בדיון כאן לגבי אישור החוק, וגם שם היא קיבלה תשובה על ידי נציגי המדינה, שהחוק מדבר על ה-1 בספטמבר ואילך.
<עמית שטאובר: אין שום אמירה רטרואקטיבית, לא בחוק ולא בצו.
<קריאה: הייתי מציע שתוציאו הבהרה בנושא, כי משרדי הממשלה לא יודעים את זה.
<עמית שטאובר: החוק מדבר על גופים ציבוריים, לא על משרדי ממשלה.
<ענת מימון: יש את ההסכם שחל על עובדי המדינה ויש את החוק שהחיל את זה לגבי עובדים בגוף ציבורי והתחולה של החוק היא מכאן ולהבא, הוא לא נחקק באופן רטרואקטיבי, לגבי הגופים הציבוריים.
<קריאה: ובמשרדי ממשלה?
<ענת מימון: יש את ההסכם שחל.
<ענת מימון: במשרדי הממשלה החוק לא חל.
רינה פרנקל: מ-1 בספטמבר 2013.
רינה פרנקל: ומה לגבי שי לחג ראש השנה?
<עמית שטאובר: לגבי ראש השנה הבא עלינו לטובה?
<עמית שטאובר: לגבי ראש השנה, שי לחג, מי שזכאי לו אלה אותם עובדים שלמעשה יש עובדים במסגרת התקשרות חדשה עם אותם גופים ציבוריים, ולגבי הסכמים קיימים אז יש את הוראות המעבר בחוק שלמעשה נכנסות לתוקף תוך 75 יום - - -
רינה פרנקל: שמי שעובד 75 יום הוא כן זכאי?
<עמית שטאובר: לא, אני אומר שהן נכנסות לתוקף רק בעוד 75 יום לכן אני מאמין שהם יהיו זכאים לשי פסח, אבל שיהיה ברור, שעובד - - - (חילופי יו"ר – היו"ר חיים כץ)
חיים כץ: שי פסח זה בעוד חצי שנה.
<עמית שטאובר: את זה אני יודע, אבל פשוט הם עוברים - - -
חיים כץ: הם בוודאות יהיו זכאים לשי פסח.
חיים כץ: היא שאלה אותך לגבי שי לראש השנה.
רינה פרנקל: אם זה מ-1 בספטמבר אז מדוע זה לא לראש השנה, לאנשים שהם כבר עובדים ויש להם ותק?
<עמית שטאובר: אם מחר בבוקר גוף ציבורי חותם על הסכם וב-2 בספטמבר נכנס עובד לעבוד אצלו, מבחינתי ומבחינת הצו הוא צריך לתת לו שי לראש השנה.
<עמית שטאובר: זה חד משמעי.
<עמית שטאובר: אבל מכיוון שיש גם לא מעט הסכמים קיימים, יש בחוק הוראת מעבר לגבי ההסכמים הקיימים שקובעת שההוראות של החוק חלות רק מהיום הקובע והיום הקובע הוא כעבור 75 ימים.
<עמית שטאובר: 75 ימים מהיום או מיום פרסום הצו, ראש השנה כבר יחלוף.
<עמית שטאובר: אבל זה כמובן לא נועד בשביל השי לחג.
חיים כץ: תעלי להצבעה.
רינה פרנקל: הצבעה, בבקשה.
רינה פרנקל: מי בעד?
רינה פרנקל: הצבעה בעד הצו - רוב הצו אושר
חיים כץ: יפה מאוד.
חיים כץ: אז תגידי להם שכל חברי הכנסת שנמצאים פה ויש להם זכות הצבעה אישרו את הצו.
רינה פרנקל: תודה רבה, הישיבה נעולה.
חיים כץ: יום ראשון בשבוע.
חיים כץ: זה לא יום שגרתי לעשות ישיבות ועדה.
חיים כץ: אבל למען האמת לא עמדתי בלחציו של חבר הכנסת אילן גילאון שאמר לי: אם אתה לא עושה דיון אני בא אליך הביתה וקורע לך את הבגדים.
אילן גילאון: חותך לך את הכבלים.
חיים כץ: חותך לי את הכבלים.
חיים כץ: אז אמרתי, כמי שמופיע בוועדות ותורם רבות לוועדה בהיותו חבר כנסת אם הוא מבקש הייתי חייב להיעתר לבקשתו.
חיים כץ: והנה, אנחנו מתכנסים ביום ראשון בשבוע בצהריים, ד' בתשרי, 8 בספטמבר 2013.
חיים כץ: אני מתכבד לפתוח את ישיבת ועדת העבודה, הרווחה והבריאות בנושא השנויים במדיניות חברת התקשורת הוט בהעסקת עובדיה.
חיים כץ: זה המשך דיון.
חיים כץ: אני מבין שמחר יש דיון נוסף בבית המשפט.
אילן גילאון: מחרתיים.
שולי מועלם-רפאלי: מחר.
חיים כץ: חבר הכנסת אילן גילאון, ביקשת כל כך, בבקשה.
אילן גילאון: קודם כול תודה.
אילן גילאון: האמת היא שלא היה קשה בכלל לשכנע אותך.
אילן גילאון: להפך עוד אמרתי לך שאם אתה לא יכול אני אנהל את הדיון - -
חיים כץ: פחדתי שתשתלט לי על הכיסא.
אילן גילאון: זה די מביך כי אנחנו מנהלים את הדיון הזה עקרונית בפעם שנייה.
אילן גילאון: בפעם הראשונה זה היה בנושא של ההתארגנות.
אילן גילאון: אני תמה מה קורה לחברה הזאת שלכם בהוט.
אילן גילאון: בהתחלה התארגנו באמצעות ההסתדרות – הצלחתם לייצר שם מצב שהם לא היו; אחרי זה הסתדרות לאומית; עכשיו הגיע "כוח לעובד".
אילן גילאון: מה אתם רוצים מהעובדים האלה?
אילן גילאון: למען הגילוי הנאות אם יש תכונה יותר שנואה עליי מקמצנות זה גרידיות.
אילן גילאון: זה הרצון לבלוע את כל העולם וגם להשפיל אנשים.
אילן גילאון: אז ממה שדיברנו בפעם הקודמת היו שינויים לרעה.
אילן גילאון: הדרך הזאת להודיע לאנשים באמצעות הודעות אס.
אילן גילאון: אמ.
אילן גילאון: אס שהם מפוטרים, הסיפור הזה עם המכוניות – כל ההתנהלות הזאת.
אילן גילאון: למה אתם עושים את זה?
אילן גילאון: אני שואל אתכם שאלה עסקית.
חיים כץ: למה מנהלת כוח אדם לא הגיעה?
<לילך טל: היא לא יכולה, היא צריכה להיערך לדיון של יום שלישי.
אילן גילאון: מה מוביל אתכם לכל השדים?
אילן גילאון: מה מוביל אתכם למטרה שאתם רוצים להשיג?
אילן גילאון: כל העניין שאתם עושים את הסיבוב הכיף הזה זה כדי שתעבדו רק ב-out sourcing כי זה מה שהכי זול לכם, מה שהכי מתאים לכם.
אילן גילאון: אתם רוצים להרחיק את הקליינטים שלכם.
אילן גילאון: אולי אתם מעוניינים בקבוצה מאוד מצומצמת ומאוד סלקטיבית של קליינטים שמשלמים לכם הרבה כסף.
אילן גילאון: באמת, חבל להכביר מילים – מה הסיפור שלכם?
אילן גילאון: תשבו עם האנשים, תגמרו את העניין, תפסיקו עם הקבלן, ותתחילו להתנהג כמו בני אדם במערכת יחסי עבודה.
אילן גילאון: אין לי דרך אחרת להגיד את זה.
אילן גילאון: באמת, חיים, אני ממש לא יודע.
אילן גילאון: מרקס אמר שלפועל אין מה להפסיד זולת את כבליו, אז יכול להיות שאני עצמי בתור צרכן שלכם אשקול להפסיד את כבליי אם הדבר הזה ימשיך להתנהל כך.
אילן גילאון: כי לא נוח לי לקבל את השירות הזה שהוא שירות בר-קיימא בכל בית מחברה שמתנהלת ומתנהגת כך עם אנשים שעובדים בה.
אילן גילאון: כאשר מקימים עסק צריך לדעת: יש צרכנים, יש הנהלה, יש עובדים – כל המרכיבים האלה חייבים לדור בכבוד.
אילן גילאון: אתם בדיון שני - -
חיים כץ: שלישי.
אילן גילאון: שלישי, סליחה.
אילן גילאון: דיון שלישי שאנחנו עוסקים בעצם באותו עניין.
אילן גילאון: עניין אנושי פשוט של מעסיק ועוסק – עניין בין בני אדם.
אילן גילאון: אני לא יכול להגדיר את זה בצורה אחרת.
אילן גילאון: זאת גם הסיבה שיושב-ראש הוועדה כינס בפגרה את זה.
אילן גילאון: אני יודע שיש הרבה מאוד אנשים שאבן גדולה מוטלת על לבם, והם הלכו בצורה לא צורה לחג הזה.
אילן גילאון: כלענה בפיהם.
אילן גילאון: אתם יכולים לשחרר את זה.
אילן גילאון: פשוט קצת צריך להצטמצם – זה כל הסיפור, זאת הסינרגיה כולה.
אילן גילאון: הם ירוויחו קצת יותר, אתם קצת פחות, ולכולם יישאר מספיק – הכול יהיה בסדר גמור, יש מקום לכולם.
חיים כץ: יש פה נציג מ"כוח לעובדים" שייתן לנו סקירה איפה זה עומד?
<קריאה: נמצא פה דודי שהוא חבר ועד העובדים הזמני.
<דוד עזרן: אני מפקח התקנות בהוט.
<דוד עזרן: בנובמבר זאת תהיה השנה ה-12 שאני מועסק בהוט.
חיים כץ: עד לפני שנה היית מרוצה?
<דוד עזרן: עד לפני כמה חודשים, כן.
<דוד עזרן: לחלוטין.
חיים כץ: חברה טובה, היא יכולה להיות טובה.
<דוד עזרן: חברה מדהימה.
<דוד עזרן: הייתה מדהימה בכל קנה מידה.
חיים כץ: מה קרה, לדעתך?
<דוד עזרן: זה כמו שאמרנו, זה התחיל בהתאגדות הראשונה שמשהו שם הריח לא טוב, משהו שם היה פשוט לא נעים.
<דוד עזרן: היו פה החתמות על פרויקטים מאחורי הצללים, מה שנקרא - -
חיים כץ: מה זה הראשונה?
חיים כץ: הראשונה הייתה לפני שנתיים.
<דוד עזרן: נכון.
חיים כץ: אני עשיתי פה דיון ראשון לפני שנתיים או לפני כן, פחות או יותר.
חיים כץ: זה סדר הגודל של התקופה.
<דוד עזרן: גם בהתאגדות השנייה שזה נראה כבר יותר מבטיח היו פה החתמות מאחורי הקלעים, תסירו – מכבש לחצים עצום על אנשים ברמות של הבטחות וכל מיני עסקאות שנתפרו בחדרי חדרים ובכל מיני איומים שהפחידו כל מיני אנשים.
<דוד עזרן: אנשים פשוט מפחד הסירו חתימות.
חיים כץ: השכר שלך היה טוב?
<דוד עזרן: השכר שלי מעולם לא היה טוב, אבל השכר שלי מעולם לא עמד על הפרק בנושא הזה.
חיים כץ: לא, בקטע של ההתאגדות אני רוצה להיכנס למה שאילן אמר.
חיים כץ: בכל זאת זה דיון פגרה, ואני רוצה להבין את הקטע של ההנהלה.
חיים כץ: ממה הם חששו, שאם תהיה התארגנות אז הם לא יוכלו לפטר ויצטרכו לתת שכר יותר טוב?
<דוד עזרן: אני לא חושב שאף אחד מהחברים שלי מדבר פה על שכר.
<דוד עזרן: אף אחד מאתנו לא דיבר על שכר, לא ביקשנו את זה.
חיים כץ: אז מה, רק ביטחון בעבודה?
<דוד עזרן: חד משמעית.
<דוד עזרן: רק זה כרגע, זה מה שעמד על הפרק.
חיים כץ: דגש על המילה "כרגע".
<דוד עזרן: זה לא המאבק שלנו כרגע.
<דוד עזרן: המאבק שלנו לא בא לשפר תנאים כרגע.
<דוד עזרן: זה לא הנושא שלשמו ניסינו להתאגד והתאגדנו כמה וכמה פעמים בהוט.
<דוד עזרן: ידענו לאן פני החברה הזאת מועדים, ידענו מה רוצים לעשות אתנו ולאן רוצים לשלוח אותנו.
חיים כץ: מה זה "ידענו"?
חיים כץ: לפני שלוש שנים ידעת?
<דוד עזרן: לפני כמה שנים ידענו שהחברה הזאת הולכת לכיוון מסוים.
<דוד עזרן: אף אחד לא ידע להגיד מתי.
<דוד עזרן: לא דובר על מערך טכני כזה או אחר.
<דוד עזרן: הייתה פה חרושת של שמועות שלא היה נעים לחיות איתה.
<דוד עזרן: עכשיו ערב החג אנחנו מקבלים הודעות ב-אס.
<דוד עזרן: אמ.
<דוד עזרן: אס, על פיטורים; לקחו לאנשים רכבים ב-24:00 וב-1:00 בלילה מהבתים.
<דוד עזרן: לקחו לאנשים רכבים ממקום חנייה של הבית עם המפתחות של הבית.
<דוד עזרן: עזבו אותם בלי אפשרות להיכנס לבית הפרטי שלהם.
<דוד עזרן: לקחו להם את המפתחות.
<דוד עזרן: יושב פה חבר שמ-14:00 בצהריים עד 2:00 בלילה לא היו לו מפתחות להיכנס לדירה שלו מכיוון שהרימו לו את הרכב ככה, משום מקום.
חיים כץ: תשמעו, אני רוצה להגיד הערה לחברי ההנהלה.
חיים כץ: גילוי נאות: אני בא מארגון עובדים.
חיים כץ: אני יושב-ראש ארגון עובדי התעשייה האווירית.
חיים כץ: אותם חברי הנהלה בתעשייה האווירית לאורך השנים שהתנהגו ככה לעובדים – התנהגו גם אליהם ככה.
חיים כץ: אל תשכחו את זה.
חיים כץ: ככה אתם תפוטרו, וככה יתייחסו אליכם.
חיים כץ: תכניסו את זה טוב-טוב לראש.
חיים כץ: אותו דבר – ידפקו לכם בדלת או באס.
חיים כץ: אמ.
חיים כץ: אס – אל תבוא מחר לעבודה.
חיים כץ: מי שעושה לעובדים עושה את זה להנהלה.
חיים כץ: ועל כל סמנכ"ל ומנהל בכיר שהופיע אצלי והוריד את הראש ואמר, לא הבנתי, לא האמנתי שככה יהיה – אם תהיה לנו שנה אחת של חיים טובים או של שלום אנחנו יכולים לקנות עכשיו את עץ הזית וכמה יונים ולשבת בשקט.
חיים כץ: תזכרו כמנהלים.
חיים כץ: מי שעושה את זה לעובדים יעשה את זה לכם.
חיים כץ: זה יבוא ככה – טאק, ולא תבינו מאיפה זה בא לכם.
חיים כץ: ואז תגידו, זה מגיע לנו.
חיים כץ: אם מפטרים אנשים ב-אס.
חיים כץ: אס ומתייחסים ככה אז אנחנו נצטרך לחוקק, ללכת על הראש של החברה שאתם לא מבינים מאיפה זה יבוא.
חיים כץ: ואם אנחנו נסמן אתכם אתם תפסידו את המשחק.
חיים כץ: אתם צריכים להרוויח, אנחנו רוצים שתרוויחו.
חיים כץ: אבל תהיו אנושיים.
חיים כץ: חברה צריכה להיות בני אדם.
חיים כץ: אם תהיו בני אדם אז תרוויחו, עינינו לא צרות.
חיים כץ: גם לפטר יש דרכים.
חיים כץ: הדרך הזאת שמישהו בא ואומר שפיטרו אותו בהודעת אס.
חיים כץ: אס זה לא בסדר.
חיים כץ: זה גם מראה על חולשה של הנהלה שלא יכולה להסתכל לעובד בעיניים ולהגיד לו, תשמע, אני לא צריכה אותך יותר, העלויות שלך יקרות, אני עושה פה עבודה של מישהו אחר שלא יכול לעמוד מולך.
חיים כץ: שולחים אס.
חיים כץ: אמ.אס?
רינה פרנקל: לפטר באס.
רינה פרנקל: אמ.
רינה פרנקל: אס, אני לא יודעת אם זה חוקי בכלל.
חיים כץ: עזבי חוקי-לא חוקי.
מיקי רוזנטל: תכף הם יגידו שזה היה רק זימון לשימוע.
חיים כץ: זה לא מעניין, זה לא מעניין.
<דוד עזרן: אני אשמח להוסיף שהפיטורים האלה בוצעו בזמן שביתה חוקית.
<דוד עזרן: אנחנו יצאנו לשביתה הזאת כמה ימים - -
חיים כץ: לא משנה, זה לא חשוב.
חיים כץ: הדרך לפטר בן אדם באס.
חיים כץ: אס - -
שולי מועלם-רפאלי: זה רע בכל מקרה.
<דוד עזרן: אותי לא צריך לשכנע.
<דוד עזרן: אני ראיתי את החברים שלי חווים את זה ולא בכדי האולם פה מלא ביותר מ-45 אנשים שהגיעו בלי רכבים, בתחבורה ציבורית מכל קצוות הארץ – מחיפה, מהקריות, מכל מקום בארץ – רק בשביל לקבל תשובות.
חיים כץ: אבל פה לא תוכל לקבל תשובות, בטח לא מידיות.
<דוד עזרן: ברור.
חיים כץ: אם אנחנו נסמן את המטרה – אני לא יודע אם זה יהיו אתם כי אתכם הם כנראה יפטרו, אבל החברה תצטער על כל אחד.
חיים כץ: אני אומר לך שהיא תצטער.
חיים כץ: על כל אחד, על כל שידור חוזר, על כל אי השקעה – על הכול.
חיים כץ: על כל העתקת סרט.
חיים כץ: היא תצטער כי תהיה לה חקיקה דרקונית שהיא לא תוכל לעמוד בה.
חיים כץ: זה יהיה בגלל ההתנהלות.
חיים כץ: תבואו, תגידו, אנחנו רוצים להרוויח כסף, לא רוצים להעסיק אף אחד מעבר לשכר מינימום – שיגידו.
<דוד עזרן: אבל זה לא בדיוק ככה.
<דוד עזרן: הם כן צריכים את העובדים, הם כן רוצים את העובדים, הם רק לא רוצים העסקה ישירה שלנו.
חיים כץ: הם רוצים גמישות ניהולית.
חיים כץ: הם לא רוצים את העובדים.
חיים כץ: לפי מה שאתה מספר הם לא רוצים את העובדים.
חיים כץ: ברגע שאין יחסי עובד-מעביד ביניהם לבינך בכל רגע נתון הם יכולים להגיד, תחליפו אותו, אנחנו רוצים בלונדינים, אנחנו רוצים קירחים.
<דוד עזרן: נכון, אין אחריות פשוט.
חיים כץ: אין כלום.
חיים כץ: הם באים לחברה שנותנת להם שירותים ואומרים להם – אלה עובדים שנה-שנתיים – לא רוצים אותם יותר.
חיים כץ: אנחנו רוצים 1, 2, 3.